**** 

**Стратегически план за Европейски земеделски фонд за гарантиране в земеделието**

**развитие на земеделието и Европейски земеделски фонд за развитие на селските райони**

**селските райони (2023-2027)**

Утвърдил:

**ПРОТОКОЛ**

**ОТ ПРОВЕДЕНА ПИСМЕНА ПРОЦЕДУРА**

**ЗА НЕПРИСЪСТВЕНО ВЗЕМАНЕ НА РЕШЕНИЕ**

**НА КОМИТЕТА ПО НАБЛЮДЕНИЕ НА СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ (СПРЗСР 2023-2027) В ПЕРИОДА**

**02-06.10.2023 г.**

**ФАКТОЛОГИЯ:**

В съответствие с чл. 21, ал. 2, т. 2 и  чл. 23 ал. 1 от Вътрешните правила  за работа на  Комитета за наблюдение (КН) на Стратегическия план за развитие на земеделието и селските райони и отчитайки решение на КН на СПРЗСР, взето на 2-ро заседание на Комитета за наблюдение на Стратегическия план, проведено на 18.09.2023 г., че  разглеждането, представянето на обосновки и прецизирането на текстове на решения по Дневния ред на 2-ро заседание ще продължи на писмена съгласувателна процедура. В периода **02-06.10.2023 г**. се проведе писмена процедура за одобрение на:

1. Предложение на Управляващия орган (УО) на СПРЗСР за одобрение на актуализираните промени в 16-то изменение на Програмата за развитие на селските райони (ПРСР) 2014-2020 г. както следва:

1.1. Предложение на УО на СПРЗСР за оттегляне на предложението на УО на ПРСР 2014-2020 г. за прехвърляне на средства към подмярка 4.3 „Подкрепа за инвестиции в инфраструктура - развитие, модернизация или адаптиране на земеделската и горска инфраструктура“ от ПРСР 2014-2020 г., в размер на 20 млн. евро.

1.2. Предложение на УО на СПРЗСР за оттегляне на предложението на УО на ПРСР 2014-2020 г. за разширяване на обхвата на допустимите кандидати и разходи в подмярка 5.1„Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от ПРСР 2014-2020 г.

1.3. Предложение на УО на СПРЗСР за одобрение предложението на УО на ПРСР 2014-2020 г. за прехвърляне на средства към бюджета на подмярка 4.1 „Инвестиции в земеделски стопанства“ от ПРСР 2014-2020 г.

1.4. Предложение на УО на СПРЗСР за одобрение предложението на УО на ПРСР 2014-2020 г. за прехвърляне на средства към бюджета на подмярка 4.3 „Подкрепа за инвестиции в инфраструктура - развитие, модернизация или адаптиране на земеделската и горска инфраструктура“ от ПРСР 2014-2020 г.

При съгласувателната процедура писмени становища са получени от:

1. Ивайло Здравков– Председател на Българска Асоциация на Бенефициентите по Европейски Програми;

2. ланд. арх. Татяна Бояджиева - Асоциация на производителите на декоративни растения в България (АПДРБ);

3. БАКЕП;

4. Министерство на околната среда и водите.

Становищата и тяхното отразяване са дадени в *Приложение 1.*

**В резултат от проведената писмена процедура и в съответствие с чл. 20 ал. 3 на ПМС № 302/2022 г. Комитетът по наблюдение на СПРЗСР 2023-2027 г. взе следните РЕШЕНИЯ**:

1. Комитетът по наблюдение на Стратегическия план за развитие на земеделието и селските райони (Стратегическия план) 2023-2027 г. одобрява предложението на Управляващия орган на ПРСР (2014-2020) за промени в 16-то изменение на Програмата за развитие на селските райони (ПРСР) 2014-2020 г. и упълномощава Управляващия орган (УО) на ПРСР да го изпрати официално (чрез SFC) на Европейската комисия и да договори окончателния вариант на промените в преговорния процес с Европейската комисия както следва:

1.1. Комитетът по наблюдение на Стратегическия план (2023-2027) одобри предложението на УО на ПРСР 2014-2020 г. за оттегляне на предложението на УО на ПРСР 2014-2020 г. за прехвърляне на средства към подмярка 4.3 „Подкрепа за инвестиции в инфраструктура - развитие, модернизация или адаптиране на земеделската и горска инфраструктура“ от ПРСР 2014-2020 г., в размер на 20 млн. евро.

1.2. Комитетът по наблюдение на Стратегическия план (2023-2027) одобри предложението на УО на ПРСР 2014-2020 г. за оттегляне на предложението на УО на ПРСР 2014-2020 г. за разширяване на обхвата на допустимите кандидати и разходи в подмярка 5.1„Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от ПРСР 2014-2020 г.

1.3. Комитетът по наблюдение на Стратегическия план (2023-2027) одобри предложението на УО на ПРСР 2014-2020 г. за прехвърляне на средства към бюджета на подмярка 4.1 „Инвестиции в земеделски стопанства“ от ПРСР 2014-2020 г.

1.4. Комитетът по наблюдение на Стратегическия план (2023-2027) одобри предложението на УО на ПРСР 2014-2020 г. за прехвърляне на средства към бюджета на подмярка 4.3 „Подкрепа за инвестиции в инфраструктура - развитие, модернизация или адаптиране на земеделската и горска инфраструктура“ от ПРСР 2014-2020 г.

***Приложение 1***

**Справка за отразяване на становищата от участниците в работата на КН на СПРЗСР 2023-2027 г. по писмената процедура, проведена в периода 02-06.10.2023 г.**

|  |  |  |
| --- | --- | --- |
| **Изпратено от** | **Становище, коментар, препоръка, съгласуване** | **Отразяване на становището** |
| **1.Ивайло Здравков– Председател на Българска Асоциация на Бенефициентите по Европейски Програми** | Прави впечатление прехвърлянето на средства от Подмярка 6.4.1Подмярка 6.4.1 Инвестиционна подкрепа за неземеделски дейности 72 798 654 0 -11 100 000 -13 058 824 59 739 831В тази връзка смятаме, че е не правилно, тъй като ще бъдат ощетени около 60 кандидата (и повече). Тази мярка има пряко влияние в малките общини и е една от най-очакваните. Както знаете последния прием по тази мярка беше през 2018 година. Поради големия интерес към нея не мисля, че е редно да бъдат вадени пари от нея от така или иначе скромния бюджет, който ще остане още по-скромен.В контекста на това, че се прехвърлят пари в мярка 4.1 и мярка 4.2 е добре! Но имайте предвид, че без индексация поне за СМР-тата няма да има изпълняемост на проектите поради сериозно завишените цени към днешна дата, което обезсмисля този акт.Искам да се обърна към вас с предложение да бъдат осигурени средства за общинската мярка 7.2 в направление (улици и енергийна ефективност) тъй като там има недостиг на бюджета. По наши справки очакваната загуба на средства по ПРСР е около 170 мил., което е безумие, а в същото време няма пари за тези две процедури, взимат се пари от мярка 6.4.1 като се ощетяват малките общини и потенциалните бенефициенти, а се вкарват в мярка 4.1 и мярка 4.2, където дори не е направена индексация и има ниска изпълняемост. С молба към вас да се съобразите с нашето предложение. | Предложението за прехвърляне на средства от бюджета на подмярка 6.4.1 не е обект на настоящата писмена процедура. Същото е съгласувано в рамките на проведено предходно заседание на КН.Направеното предложение за насочване на допълнителен финансов ресурс към приключилите процедури по подмярка 7.2 ще бъде взето предвид в случай на налични освободени средства от бюджетите на други мерки/подмерки от ПРСР 2014-2020 г.  |
|  **2**. **ланд. арх. Татяна Бояджиева – Асоциация на производителите на декоративни растения в България (АПДРБ)** | I. По-важните промени в текстовете на мерките в изпратеното на 10.05.2023 г. изменение са:Подмярка 2.2 „Създаване на консултантски услуги“: В обхвата на допустимите разходи по подмярката се включват и разходи за задължителни по българското законодателство застраховки на автомобилите и за застраховка пълно „Каско“, както и разходи за застраховка на останалите дълготрайните материални активи, предмет на подпомагане за рисковете, посочени в насоките за кандидатстване по подмярката. Изменението цели адаптиране към променящите се пазарни условия с оглед по-доброто изпълнение на подмярката.ВЪЗРАЖЕНИЕ:Предложението за включване на допустими разходи за застраховки да отпадне, ако не се въведе за всички подмерки от ПРСР 2014-2020г.Предложението създава неравнопоставеност в икономическите условия по проектите на Бенефициентите по останалите подмерки на програмата, където се изисква сключване на застраховки.Подмярка 4.2 „Инвестиции в преработка/маркетинг на селскостопански продукти“: Направено е допълнение в текста на подмярката, с което се дава възможност за своевременно актуализиране на изискванията за поддържане съответствие с критериите за подбор след одобрение на проекта спрямо динамичната икономическа обстановка, водеща до постоянно променящи се пазарни условия, които оказват негативен ефект върху устойчивостта на инвестициите. Възникналите в процеса на изпълнение на одобрените проекти кризи, свързани с COVID-19 и руското нашествие в Украйна, поставят бенефициентите пред редица предизвикателства, свързани с икономическото им оцеляване, преструктуриране и оптимизация. Един от методите за справяне с кризите е чрез преструктуриране на работните места, спрямо годините преди подаване на заявленията за подпомагане.ВЪЗРАЖЕНИЕ:Предложението да се промени и при избор на тази опция от Бенефициент да не се увеличат сроковете за мониторинг на проекта му.Подмярка 7.2 „Инвестиции в създаването, подобряването или разширяването на всички видове малка по мащаби инфраструктура“: В текста на подмярката се извършва изменение във връзка с предвидената възможност за индексация на разходите по мерки и подмерки от Програмата. Въвежда се изключение относно определянето на малка по мащаби инфраструктура с оглед равното третиране на кандидатите при индексиране на разходи по сключени договори.ВЪЗРАЖЕНИЕ:Предложението да отпадне, ако не се въведе за всички проекти по ПРСР 2014-2020г., които са в период на изпълнение.Предложението дискриминира Бенефициенти, които не са общини и ги поставя в неравностойно финансово положение по отношение на инфлационните последици върху цените на активите, по техните проекти за изпълнение.III. Резултати от обсъжданията и текущи предложения на УО на ПРСР, които се подлагат на гласуване с текущата процедура5. По отношение на разполагаемите средства по подмярка 4.1 „Инвестиции в земеделски стопанства“ и подмярка 4.2. „Инвестиции в преработка/маркетинг на селскостопански продукти“, УО на ПРСР предвижда преразпределяне на средства (вкл. между двете подмерки – от 4.2 в 4.1) с цел одобрение на по-голям брой проекти от прием 2021 г. извън „околна среда“, и/или с цел обявяване през 2024 г. на целеви прием, чийто обхват ще бъде определен допълнително – в допълнение на посочените по-горе 12 млн. евро;ВЪЗРАЖЕНИЕ:Предложението да се редактира, като с осигурените допълнителни средства по подмярката да се отвори нов прием през 2023 или 2024г., по който да може да се кандидатства само за инвестиции в машини, съоръжения и оборудване, но без СМР.Предложеният текст заобикаля принципа за равнопоставеност на кандидатите и води до подпомагане на по- некачествени проекти, които са оценени с по- ниски точки, спрямо такива, които биха финансирани по един нов прием по подмярката.6. УО на ПРСР предлага средства в размер на 1,2 млн. евро да бъдат пренасочени от бюджета на подмярка 4.2. „Инвестиции в преработка/маркетинг на селскостопански продукти“ към бюджета на подмярка 4.3. „Инвестиции в инфраструктура“ с цел осигуряване на възможност за одобрение на всички допустими проектни предложения, подадени от „Напоителни системи“ ЕАД в рамките на процедура № BG06RDNP001-4.016 „Проектни предложения от „Напоителни системи“ ЕАД за възстановяване на съществуващи хидромелиоративни съоръжения за напояване“, чиято обща стойност на заявената субсидия е в размер на 58,9 млн. евро. ВЪЗРАЖЕНИЕ:Предложението да се редактира, като с осигурените допълнителни средства по подмярката да се отвори нов прием през 2023 или 2024г., по който да може да се кандидатства само за инвестиции в машини, съоръжения и оборудване, но без СМР.Предложеният текст заобикаля принципа за равнопоставеност на кандидатите и води до подпомагане на по- некачествени проекти, които са оценени с по- ниски точки, спрямо такива, които биха финансирани по един нов прием по подмярката. | I. Предложенията за промени в подмерки 2.2, 4.2 и 7.2 не са обект на настоящата писмена процедура. Същите са съгласувани в рамките на проведено предходно заседание на КН.III. Не се приема. Предложението за преразпределение на средства към бюджетите на подмерки 4.1 и 4.3 цели ефективно изпълнение на ПРСР 2014-2020 г. в края на програмния период.  |
| **3. БАКЕП** | Предложение от БАКЕП за отпадане на ограничението от 1 МВ за изграждане на инсталации за производство на енергия от ВЕИ за собствено потреблениеБАКЕП предлага да отпадане ограничението от 1 МВ за изграждане на инсталации за производство на енергия от ВЕИ за собствено потребление. Анализ на проектите за преработка на клиентите на БАКЕП показва, че нуждите на преработвателните предприятия в ХВП надвишават заложеното ограничение по ПРСР от 1 МВ. С отпадане на това ограничение, бенефициентите по ПРСР ще имат възможност да използват повече енергия, произведена от ВЕИ, като по този начин ще увеличат конкурентоспособността си и ще направят своята дейност по-екологична. Настоящето предложение на БАКЕП е в унисон с отпадане на ограничението от 1 МВ за изграждане на инсталации за производство на енергия от ВЕИ за собствено потребление, както е заложено в Стратегическия план за новия програмен период, както и със съществуващото законодателството - конкретно със ЗЕВИ, в който няма такова ограничение.Във връзка с предложения за обсъждане проект на 16-та нотификация на ПРСР 2014-2020 г., БАКЕП предлага в 16-та нотификация на ПРСР 2014-2020 г. да се включи да отпадане ограничението от 1 МВ за изграждане на инсталации за производство на енергия от ВЕИ за собствено потребление. | Приема се. Предложението е отразено в текста на ПРСР 2014-2020 г. |
| **4. Юлиян Попов - Министерство на околната среда и водите** | Във връзка с получени материалите за писмена неприсъствена процедура на КН на Стратегическия план за промени в 16-то изменение на ПРСР 2014-2020 г., Ви уведомявам че **не съгласувам** предложените проект на решение и документи по предложенията на Управляващия орган със следния мотив:За 16-то изменение на ПРСР 2014-2020 не е проведена процедура по реда на Закона за опазване на околната среда и водите и Закона за биологичното разнообразие. | Приема се по принцип. |

